OpenLLM-France/wikimedia huggingface dataset:
# AGV

AGV té els següents significats:
* Associació Guiatge Valencià, associació escolta del País Valencià
* Amisano Gino Valenza, empresa fabricant de cascs de moto d'Itàlia
* Automotrice à Grande Vitesse, model de tren d'alta velocitat fabricat per Alstom
* Àcid gras volàtil, àcid gras amb sis o menys carbonis a la seva cadena
* Automated Guided Vehicle, en català vehicle de guiat automàtic, és un tipus de robot que segueix automàticament una ruta transportant components o productes a través d'un magatzem o fàbrica.
# Burnham (cràter)

Burnham és un petit cràter d'impacte situat a sud-est del cràter Albategnius, en una àrea relativament suau de la superfície lunar. A sud-oest apareix el cràter Vogel.
* Imatge del LRO 4
* Cràters satèl·lit
La forma dentada irregular de la vora de Burnham sobresurt cap al sud-oest, donant a la paret una aparença asimètrica i distorsionada. Hi ha trencaments en la vora cap als costats nord-oest i sud-oest, que es converteix en una vall que recorre al voltant de 15 km. El sòl interior és rugós i irregular, i no té alguna cosa semblant a un pic central, sense altres elements distintius.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Burnham.
| Burnham | Coordenades | Diàmetre |
| A | 14° 48′ S, 7° 06′ E﻿ / ﻿14.8°S,7.1°E﻿ / -14.8; 7.1﻿ (Burnham A) | 7 km |
| B | 15° 18′ S, 7° 18′ E﻿ / ﻿15.3°S,7.3°E﻿ / -15.3; 7.3﻿ (Burnham B) | 4 km |
| F | 14° 18′ S, 6° 54′ E﻿ / ﻿14.3°S,6.9°E﻿ / -14.3; 6.9﻿ (Burnham F) | 9 km |
| K | 13° 36′ S, 7° 24′ E﻿ / ﻿13.6°S,7.4°E﻿ / -13.6; 7.4﻿ (Burnham K) | 3 km |
| L | 14° 12′ S, 7° 36′ E﻿ / ﻿14.2°S,7.6°E﻿ / -14.2; 7.6﻿ (Burnham L) | 4 km |
| M | 14° 06′ S, 9° 00′ E﻿ / ﻿14.1°S,9.0°E﻿ / -14.1; 9.0﻿ (Burnham M) | 9 km |
| T | 14° 42′ S, 9° 36′ E﻿ / ﻿14.7°S,9.6°E﻿ / -14.7; 9.6﻿ (Burnham T) | 4 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# La cómplice

La cómplice és una pel·lícula coproducció de l'Argentina, Veneçuela i Mèxic en blanc i negre dirigida per René Cardona Jr. segons el seu propi guió escrit sobre l'argument d'Ariel Cortazzo que es va estrenar el 26 d'abril de 1966 i va tenir com a protagonistes a Libertad Leblanc, Juan Carlos Barbieri, Carlos Carella i Julio Di Palma. Fou filmada parcialment a la província de Córdoba.

## Sinopsi

Dos camioners i una dona roben els diners d'una empresa.

## Repartiment

Intervenen en el film els següents intèrprets:
* Libertad Leblanc … Renata
* Juan Carlos Barbieri … Mariano Toledo
* Carlos Carella … Arias
* Julio Di Palma … Felipe Godoy
* Zulma Grey … Marcela
* Raúl Del Valle … Comisario
* Juan Quetglas … Cipriano
* Alfredo Almanza … Salas
* Domingo Márquez … Empleat a fàbrica
* Elena Forte … Empleat a fàbrica
* Antonio Lizzio

## Comentaris

A La Prensa va escriure C.A.B.:
| « | ”Libertad Leblanc és inferior a Isabel Sarli.” | » |
Crónica vespertina va opinar :
| « | Gairebé corrosiva acció policial en què Libertad Leblanc té molt poc a veure i gairebé res a mostrar.” | » |
Per part seva, Manrupe i Portela, escriuen:
| « | ”Elemental vehícle per Leblanc, dirigida pel mexicà Cardona.” | » |

## Referències

* 1 2 3 4 5 6 Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001, p. 124. ISBN 950-05-0896-6.

## Enllaços externs

* Informació sobre La cómplice a cinenacional.com
* Tràiler de la pel·lícula a YouTube
# Resolució 139 del Consell de Seguretat de les Nacions Unides

La Resolució 139 del Consell de Seguretat de les Nacions Unides, aprovada per unanimitat el 28 de juny de 1960, després d'examinar l'aplicació de la Federació de Mali per a ser membre de les Nacions Unides, el Consell va recomanar a l'Assemblea general que la Federació de Mali fos admesa.
Després del trencament de la Federació el 20 d'agost de 1960, tots dos membres, Senegal i Mali han estat admesos com a Membres de les Nacions Unides en virtut de les resolucions 158 i 159 respectivament.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org
# Luci Arrunci (cònsol 22 aC)

Luci Arrunci (llatí: Lucius Arruntius) va ser un cavaller romà del segle i aC de la gens Arrúncia.
Va ser proscrit pels triumvirs l'any 43 aC, però va poder fugir amb Sext Pompeu i més tard va ser rehabilitat. Segurament és el mateix Arrunci que va dirigir l'ala esquerra de la flota d'Octavi a la batalla d'Àccium l'any 31 aC.
Va ser nomenat cònsol el 22 aC. Probablement és també el mateix Luci Arrunci que era amic de Gai Trebaci Testa, i és esmentat per Ciceró. El seu fill Luci Arrunci també va ser cònsol.
Hom l'ha volgut identificar també (si no és que es tracta del seu fill) amb l'Arrunci qui va escriure una història de la Primera Guerra Púnica imitant l'estil de Sal·lusti, obra de la qual solament es conserven fragments.

## Referències

* ↑ [https://quod.lib.umich.edu/m/moa/acl3129.0001.001/368?rgn=full+text;view=image;q1=ArruntiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 353. ]
# Porrassa

«Porrassa» té aquests significats:
* Sa Porrassa, illot més gran davant la platja de Magalluf (Calvià, Mallorca)
* Porrassa, qualsevol de les plantes del gènere Asphodelus
* Porrassa o Asphodelus aestivus
* Porrassa o Asphodelus albus
* Porrassa o Asphodelus cerasiferus
* Porrassa o Asphodelus ramosus
* Porrassa o Allium pyrenaicum
# Planetary Fourier Spectrometer

El Planetary Fourier Spectrometer (PFS) és un espectròmetre d'infraroig fabricat per l'Istituto Nazionale di Astrofisica (Institut Nacional Italià d'Astrofísica) juntament amb el Istituto di Fisica dello spazio Interplanetario i el Consiglio Nazionale delle Ricerche (Consell Nacional Italià de la Recerca). L'instrument és actualment utilitzat per l'Agència Espacial Europea tant en la missió Mars Express com la Venus Express. Consisteix en quatre unitats que en conjunt pesen al voltant de 31,4 kg, incloent un dispositiu apuntador, una font d'alimentació, una unitat de control, i un interferòmetre amb electrònica. L'objectiu principal de l'instrument és estudiar la composició química de l'atmosfera d'un planeta a través de la radiació infraroja que es reflecteix i emet pel planeta.
En el març del 2004, el Professor Vittorio Formisano, l'investigador a càrrec de la Mars Express Planetary Fourier Spectrometer, va anunciar el descobriment de metà en l'atmosfera marciana. No obstant això, el metà no pot romandre en l'atmosfera marciana durant més d'uns pocs centenars d'anys, ja que pot ser degradat per la llum solar. Per tant, aquest descobriment suggereix que el metà està sent contínuament reposat per alguns processos geològics i volcànics no identificats, o que algun tipus de forma de vida extremòfila semblant a l'existent a la Terra està metabolitzant el diòxid de carboni i l'hidrogen i produint metà. En el juliol del 2004, els rumors van començar a circular que Formisano anunciaria el descobriment d'amoníac en una propera conferència. Més tard es va saber que no s'havia trobat res d'això; de fet, alguns van observar que el PFS no era prou precís per distingir l'amoníac del diòxid de carboni.

## Referències

* ↑ «PFS: Planetary Fourier Spectrometer». ESA. [Consulta: 31 agost 2006].
* ↑ «Martian gases poses life question». BBC News, 25-02-2005 [Consulta: 31 agost 2006].
* ↑ «The search for life on Mars». Nature.com. [Consulta: 19 març 2006].

## Enllaços externs

* ESA Venus Express PFS page
* ESA Mars Express PFS page
Agència Espacial Europea :
# Abdülhak Hamit Tarhan

Abdülhak Hamit Tarhan (2 de febrer de 1852-1937) fou un poeta i home d'estat otomà i turc. Els seus càrrecs polítics més rellevants foren cònsol a Poti (Rússia, avui Geòrgia), Golos (Grècia) i Bombai, secretari d'ambaixada a Londres (1885) i ambaixador a Brussel·les (1908); fou també membre del senat fins al 1918 i membre de l'assemblea nacional el 1928.
Les seves obres són nombroses. El seu poema més conegut és Makber (La Tomba). Va influir notablement sobre la poesia turca.

## Referències

* Hamdi Tanpinar, A. «ʿAbd al-Ḥaḳḳ Ḥāmid». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 28 de maig de 2016 <http://referenceworks.brillonline.com/entries/encyclopaedia-of-islam-2/abd-al-hakk-hamid-SIM_0086>
# Burni

Burni (en rus: Бурный) és un poble (un possiólok) de l'óblast de Saràtov, a Rússia, segons el cens del 2019 tenia 1.014 habitants. Pertany al districte municipal d'Engels.

## Referències

* ↑ «МБОУ «ООШ п. Лощиный». Историческая справка о селе». Arxivat de l'original el 2016-03-06.
* ↑ «Указ Президиума ВС РСФСР от 19 октября 1984 года: О ПЕРЕИМЕНОВАНИИ НЕКОТОРЫХ НАСЕЛЕННЫХ ПУНКТОВ В САРАТОВСКОЙ ОБЛАСТИ». Arxivat de l'original el 2016-03-07.
# Cristina Silva Feliu

Cristina Silva Feliu (Barcelona, Barcelonès, 17 d'abril de 1987) és una atleta catalana.
Entre les seves victòries en el món de l'atletisme es troben durant l'any 2022 la Cursa Moritz Sant Antoni, la Mitja Marató de Granollers, la Cursa de la Mercè amb un temps de 0:35:10, o la emblemàtica cursa basca Behobia-San Sebastián.

## Referències

* ↑ Delgado, Toni «Cristina Silva és pura inspiració». Línia Ciutat Vella, 27-09-2022 [Consulta: 7 octubre 2023].
* ↑ López, Karel «Cristina Silva: «No fue hasta 2018 cuando comencé a correr en serio» Esta técnica de laboratorio que participó por tercera vez en la carrera mejoró notablemente su tiempo de años anteriores para lograr la victoria». El Diario Vasco, 15-11-2022 [Consulta: 7 octubre 2023].
# Resolució 1403 del Consell de Seguretat de les Nacions Unides

La Resolució 1403 del Consell de Seguretat de les Nacions Unides fou adoptada per unanimitat el 4 d'abril de 2002. Després de recordar les resolucions 1397 (2002) i 1402 (2002), el Consell va exigir la implementació de la Resolució 1402 per part d'Israel i de Palestina.
El Consell de Seguretat va expressar la seva preocupació per la situació de deteriorament sobre el terreny i va assenyalar que encara no s'havia aplicat la Resolució 1402. Va exigir la seva implementació immediata i va acollir amb satisfacció la visita del Secretari d'Estat dels Estats Units Colin Powell a la regió i els esforços dels enviats de Rússia, Estats Units, Unió Europea i el Coordinador Especial de les Nacions Unides per aconseguir una resolució duradora del conflicte a l'Orient Mitjà.
El secretari general Kofi Annan es va encarregar de mantenir informat el Consell sobre l'evolució de la situació.

## Referències

* ↑ «Security Council reiterates call for Mideast ceasefire, Israeli withdrawal; welcomes mission of United States Secretary of State». United Nations, 04-04-2002.
* ↑ Cohn-Sherbok, Dan; Alami, Dawoud Sudqi El. The Palestine-Israeli conflict: a beginner's guide. 3rd. Oneworld, 2008, p. 115. ISBN 978-1-85168-611-7.
* ↑ «Security Council urges implementation of resolution 1402, hails Powell mission». United Nations News Centre, 04-04-2002.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Operació Escut Defensiu
* Segona Intifada

## Enllaços externs

* PDF Text de la Resolució a UN.org
# Madreporita

«madreporita» té aquests significats:
* madreporita (equinoderm), orifici d'entrada d'aigua al sistema aqüífer dels equinoderms. S'ubica a la cara aboral en un interradi proper a l'anus i segueix pel canal de petri fins a l'interior del cos.
* madreporita (mineral), tipus de carbonat de calci de textura bacil·lar, que s'assembla a les madrèpores.
* madreporita (fòssil), Corall fòssil.
# Premis del Sindicat Nacional de l'Espectacle de 1961

Els vint-i-unens Premis Nacionals de Cinematografia concedits pel Sindicat Nacional de l'Espectacle corresponents a 1961 es van concedir el 30 de gener de 1962 a l'Hotel Palace de Madrid. En aquesta edició els premis econòmics foren per 6 pel·lícules i 1.025.000 pessetes, i un total de 265.000 pessetes als premis al millor director, guió, actor i actriu principal, actor i actriu secundaris, fotografia, decorats i música.

## Guardonats de 1961

| Categoria | Premi | Pel·lícula premiada | Director |
| Premi especial | 250.000 pts | Milagro a los cobardes | Manuel Mur Oti |
| 1r premi | 250.000 pts | Cerca de las estrellas | César Fernández Ardavín |
| 2n premi | 150.000 pts | Tierra de todos | Antonio Isasi-Isasmendi |
| 2n premi | 150.000 pts | Los atracadores | Francesc Rovira Beleta |
| 3r premi | 125.000 pts | Siempre es domingo | Fernando Palacios |
| 4t premi | 100.000 pts | Plácido | Luis García Berlanga |
| Millor director | 45.000 pts | César Fernández Ardavín | Cerca de las estrellas |
| Millor guió | 45.000 pts | Jaime García-Herranz Camps | Fray Escoba |
| Millor actriu | 30.000 pts | Amparo Soler Leal | Usted puede ser un asesino |
| Millor actor | 30.000 pts | Arturo Fernández | La viudita naviera |
| Millor actriu principal | 25.000 pts | Silvia Morgan | Cerca de las estrellas |
| Millor actor principal | 25.000 pts | Julián Mateos | Los atracadores |
| Millor actriu secundària | 20.000 pts | Tota Alba | Canción de cuna |
| Millor actor secundari | 20.000 pts | Manuel Alexandre | Plácido |
| Millor fotografia | 25.000 pts | Antonio Macasoli | Diferente |
| Millors decorats | 20.000 pts | Antonio Simont i Julio Molina | Siempre es domingo |
| Millors música | 20.000 pts | José Buenagu | Milagro a los cobardes |

## Referències

* ↑ Félix Martialay El cine español durante el franquismo, p. 162-166
* ↑ "Milagro a los cobardes" y "Cerca de las estrellas", primeros premios cinematográficos sindicales, ABC, 31 de gener de 1962

## Vegeu també

* Medalles del Cercle d'Escriptors Cinematogràfics de 1961
* Fotogramas de Plata 1961
* 6a edició dels Premis Sant Jordi de Cinematografia
# Plútino

Plútino (en rus: Плутино) és un poble de l'óblast de Leningrad, a Rússia, pertany al districte rural de Boksitogorski. El 2017 no tenia cap habitant.
# Kurt Overhoff

Kurt Overhoff (Viena, 20 d'octubre de 1902 - Salzburg, 16 de novembre de 1986) va ser un director d'orquestra i compositor austríac.
Majorment autodidacta en música i direcció, va començar a l'òpera estatal de Viena com a ajudant del sots director Franz Schalk i del director de direcció Wilhelm Furtwängler. El 1929 es va convertir en director musical de la ciutat de Coblença, després en 1932 director de música general a Heidelberg, on va romandre fins a 1940. Va ser el tutor guia artístic de Wieland Wagner entre 1940 i 1950, pel que fa a l'estructura musical i els temes dramàtics de Les òperes de Richard Wagner. Un producte de la seva feina junts és Die Musikdramen Richard Wagners de Overhoff: Interpretació d'Eine thematisch-musikalische, publicat després de la mort de Wieland Wagner. El 1943 va ser nomenat director general de música del "Landestheater Altenburg", amb Wieland Wagner com a productor principal de la companyia d'òpera, i van col·laborar en una producció de Wagner Der Ring des Nibelungen, que es va desglossar quan es van tancar els teatres alemanys el setembre de 1944; No s'ha pogut escenificar Das Rheingol. Després de la guerra, Overhoff va fundar l'Orquestra Simfònica de Bayreuth, que va dirigir de 1947 a 1950 quan es va dissoldre. Va ser ajudant musical al primer Festival de Bayreuth de postguerra el 1951, però va criticar un dels dissenys de Wieland Wagner per a Parsifal. Després de la qual cosa Wagner va trencar les relacions amb ell. També va ensenyar als Estats Units, i el 1962 es va convertir en professor al Mozarteum de Salzburg.
Entre les composicions musicals d'Overhoff s'inclouen Bios Abschiedsgesang, per a soprano, quartet de corda i piano, i l'òpera Mina, estrenada a Essen el 1925.

## Bibliografia

* Overhoff, Kurt, Richard Wagner's germanisch-christlicher Mythos. Kronos-Verlag - E. C. Frohloff, 1955.
* Overhoff, Kurt, Die Musikdramen Richard Wagners: Eine thematisch-musikalische Interpretation. Salzburg: Verlagsbuchhandlung Anton Pustet, 1967.
* Skelton, Geoffrey, Wieland Wagner: The Positive Sceptic. New York: St. Martin's Press, 1971.
* Wessling, Berndt W., Wieland Wagner: Der Enkel. Cologne: Tongen Musikverlag, 1997.
* Kapsamer, Ingrid, Wieland Wagner: Wegbereiter und Weltwirkung, Salzburg: Styria Books, 2010

## Referències

* ↑ Austria-Forum
* ↑ Kapsamer, I (2010), Wieland Wagner, p. 76-77.
* ↑ Skelton, G (1971), Wieland Wagner, p. 59.
* ↑ Skelton, pp. 65-69.
* ↑ Kapsamer, p. 96.
* ↑ Kapsamer, pp. 75-76.
# Abdúlovo

Abdúlovo (en rus: Абдулово) és un poble de Baixkíria, a Rússia, que en el cens del 2010 tenia 408 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Burnhaupt-le-Bas

Burnhaupt-le-Bas (en alsacià Neederburnhaipt) és un municipi francès, situat a la regió del Gran Est, al departament de l'Alt Rin. L'any 2004 tenia 1.277 habitants. Cernay és a 11 km, Thann a 15 km, Masevaux a 16 km, Mülhausen a 16 km i Altkirch a 14 km.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 759 | 778 | 870 | 894 | 1.018 | 1.187 |

## Administració

Llista d'alcaldes :
| Període | Identitat | Partit |
| 2001-2005 | Marthe Bitsch | |
| 2005- | André Hirth | |
# La Presentació de Cadolla

La Presentació de Cadolla és una església de Senterada (Pallars Jussà) protegida com a Bé Cultural d'Interès Local.

## Descripció

Església d'una sola nau, orientada oest-est (absis recte a l'oest i porta a l'est), construïda amb materials de la zona (pedra sense treballar i argamassa de calç), coberta originàriament amb voltes d'aresta distribuïdes entre tres arcs torals, dels quals només en queda un.
A la nau central té dues capelles a banda i banda també cobertes originàriament amb el mateix tipus de volta. De la més propera a l'absis apareix un accés que porta a una estança en runes, la funció de la qual desconeixem, i del costat de l'altar s'obre una altra que porta, mitjançant un distribuïdor en runes, a una habitació coberta amb una cúpula nervada d'estil gòtic, amb una clau de volta circular de pedra esculpida al centre.
Aquesta estança sembla pertànyer a una edificació més alta de planta vuitavada que recorda un campanar, i situada just darrere el mur absidial.
Adossat al cos principal a la dreta de l'entrada, s'alça el campanar, de planta quadrada, al qual s'hi accedeix per unes escales fetes de lloses i argamassa de calç. Tota l'estructura està consolidada i el teulat reconstruït pels mateixos veïns. Encara conserva dos campanes, una de 1900 consagrada a Santa Maria i l'altra de 1926, que sembla originària de Naens, construïda a Madrid i consagrada a Sant Josep.

## Història

No tenim notícies antigues de la presència d'aquesta església, que possiblement, en època medieval estava consagrada a un altre titular. Les notícies més antigues que tenim són del lloc de Cadolla, documentat per primer cop el 979, en una donació del monestir de Lavaix al castell d'Adons.
Aquesta església era sufragània de Naens.

## Referències

* 1 2 3 4 5 6 «La Presentació de Cadolla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Resolució 1401 del Consell de Seguretat de les Nacions Unides

La Resolució 1401 del Consell de Seguretat de les Nacions Unides fou adoptada per unanimitat el 28 de març de 2002. Després de recordar totes les resolucions anteriors sobre la situació a l'Afganistan, incloses les resolucions 1378 (2001) 1383 (2001) i 1386 (2001), el Consell va aprovar l'establiment de la Missió d'Assistència de les Nacions Unides a l'Afganistan (UNAMA). Reemplaçaria la Missió Especial de les Nacions Unides a l'Afganistan.
El Consell de Seguretat va recordar el seu suport a l'acord de Bonn i al dret del poble afganès a determinar el seu propi futur polític. Va subratllar la importància de combatre el tràfic d'armes, el narcotràfic i l'amenaça de mines terrestres, i va encoratjar als països donants que es comprometessin a ajudar econòmicament a complir els seus compromisos.
La resolució va ratificar l'establiment de la UNAMA per un període inicial de 12 mesos amb un mandat i una estructura descrita en un informe del Secretari General Kofi Annan. Segons l'informe, la UNAMA se centraria en dos àmbits principals: assumptes polítics i l'alleujament, recuperació i reconstrucció amb oficines a tot el país.
El Consell va reafirmar el paper del Representant Especial del Secretari General Lakhdar Brahimi en la realització d'activitats de les Nacions Unides a l'Afganistan. Es va instar als partits afganesos a garantir la seguretat i llibertat de moviment del personal de la UNAMA.
El Consell va destacar que la prestació d'assistència per a la recuperació i la reconstrucció podria ajudar en l'aplicació de l'acord de Bonn. D'altra banda, va subratllar que s'hauria de proporcionar ajuda humanitària quan fos necessari i per les autoritats afganeses per mantenir un entorn segur i respectar els drets humans.
Finalment, es va demanar a la Força Internacional d'Assistència i de Seguretat que treballés de prop amb el Secretari General i el seu Representant Especial, i es va demanar al Secretari General que informés cada quatre mesos sobre l'aplicació de la resolució actual.

## Referències

* ↑ «Security Council endorses establishment of UN Assistance Mission in Afghanistan for initial 12-month period». United Nations, 28-03-2002.
* ↑ Future of Peace Operations Project. «Rebuilding Afghanistan: The United Nations Assistance Mission in Afghanistan». Henry L. Stimson Centre, 01-06-2002.
* ↑ Annan, Kofi. «The situation in Afghanistan and its implications for international peace and security». United Nations, 18-03-2002.
* ↑ Voss, Michael «UN to set up Afghan mission». BBC News, 28-03-2002.
* ↑ Bhatia, Shyam. Contemporary Afghanistan: a political dictionary. Har-Anand Publications, 2003, p. 183. ISBN 978-81-241-0901-4.
* ↑ Conte, Alex. Security in the 21st century: the United Nations, Afghanistan, and Iraq. Ashgate Publishing, Ltd, 2005, p. 59. ISBN 978-0-7546-2442-4.

## Vegeu també

* Llista de resolucions del Consell de Seguretat de les Nacions Unides 1401 a la 1500 (2002 - 2003)
* Guerra Civil afganesa

## Enllaços externs

* PDF Text de la Resolució a UN.org